

**"Риддер қаласындағы аз қамтылған отбасыларға (азаматтарға)тұрғын үй көмегін көрсету Ережесін бекіту туралы" 2009 жылғы 24 шілдедегі № 18/9-IV шешімге өзгерістер енгізу туралы**

***Күшін жойған***

Шығыс Қазақстан облысы Риддер қалалық мәслихатының 2009 жылғы 23 қазандағы N 19/6-IV шешімі. Шығыс Қазақстан облысы Әділет департаментінің Риддер қалалық Әділет басқармасында 2009 жылғы 19 қарашада № 5-4-121 тіркелді. Күші жойылды - ШҚО Риддер қалалық мәслихатының 2010 жылғы 16 cәуірдегі 25/7-IV шешімімен

      Ескерту. Күші жойылды - ШҚО Риддер қалалық мәслихатының 2010.04.16 N 25/7-IV *(қолданысқа енгізілу тәртібін*3-тармақтан *қараңыз)* шешімімен.

      Қазақстан Республикасы “Қазақстан Республикасындағы жергілікті мемлекеттік басқару және өзін-өзі басқару туралы” Заңының 6-бабына сәйкес, Қазақстан Республикасы “Тұрғын үй қатынастары туралы” Заңының 97 бабына сәйкес Риддер қалалық мәслихаты **ШЕШІМ ҚАБЫЛДАДЫ:**

      ”Риддер қаласындағы аз қамтылған отбасыларға (азаматтарға) тұрғын үй көмегін көрсету Ережесін бекіту туралы” 2009 жылғы 24 шілдедегі № 18/9-IV мәслихаттың шешіміне (Нормативтік құқықтық актілердің мемлекеттік тіркеу тізімінде 2009 жылдың 17 тамызында № 5-4-117 тіркелген, «Лениногорская правда» газетінің 2009 жылғы 28 тамыздағы № 35 санында жарияланған) келесі өзгерістер енгізілсін:

      1) 2 бөлімнің «Тұрғын үй көмегін көрсетудің тәртібі» 8 тармағы жаңа редакцияда баяндалсын:

      «8. Жұмыспен қамту мәселесі бойынша өкілетті органдарда тіркелмеген жұмыссыздар және әскер қатарында қызмет етпейтін, оқымайтын, жұмыс істемейтін жұмысқа жарамды тұлғалары бар отбасылар, тұрғын үй көмегін алуға құқықтары жоқ, мына жайларды ескермегенде:

      1) 50 жасқа жеткен тұлғалар (жынысына байланысты емес);

      2) I, II топтағы мүгедектерге күтім көрсететін тұлғалар;

      3) 80 жастан асқандарға, 16 жасқа дейінгі мүгедек балаларға күтім көрсететін тұлғалар;

      4) 7 жасқа дейінгі бала тәрбиесімен айналысатын тұлғалар;

      5) 18 жасқа дейінгі төрт немесе одан көп балалардың тәрбиесімен айналысатын аналар;

      6) өзін жұмыспен қамтамасыз еткен тұлғалар (өзін-өзі жұмыспен қамту);

      7) туберкулезбен, онкологиялық, наркологиялық ауруларымен есепте тұратын, бірақ мүгедектік топта жоқ азаматтар;

      8) жүктілік уақыты 8 аптадан кем емес әйелдер.

      Тез арадағы әскери қызметтегілер отбасы құрамына жатпайды.».

      2. «Тұрғын үй көмегін көрсету тәртібі» 2 бөліміне келесі өзгертулер енгізілсін:

      1) 10 тармақтағы «және байланыс қызметі» сөздері алынып тасталсын;

      2) 19 тармақтағы «өтініш берген айдан бастап» сөздерін «өтініш берген тоқсаннан бастап» сөздерімен ауыстырылсын.

      3. Осы шешім алғаш ресми жарияланған күннен кейін он күнтізбелік күн өткен соң қолданысқа енгізіледі.

*Кезекті сессияның төрағасы            О. МЫСАЕВ*

*Қалалық мәслихаттың хатшысы           А. ЕРМАКОВ*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК